
            Nr.23/128/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea art.40 din Legea nr.10/1995 privind calitatea în construcţii, transmis cu adresa nr.323 din 20 iunie 2002, înregistrată sub nr.23/128/2002, pentru dezbatere şi avizare în fond, în procedură de urgenţă.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                 Nr.23/128/2000

RAPORT

asupra proiectului de Lege pentru modificarea art.40 din Legea nr.10/1995 privind calitatea în construcţii



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare în fond, în procedură de urgenţă, cu proiectul de Lege pentru modificarea art.40 din Legea nr.10/1995 privind calitatea în construcţii, transmis cu adresa nr.323 din 20 iunie 2002.



În raport cu obiectul de reglementare, proiectul de lege face parte din categoria legilor ordinare.



Proiectul de lege a fost adoptat de către Senat în şedinţa din 13 iunie 2002.



Proiectul de lege a fost avizat favorabil de către Consiliul Legislativ conform adresei nr.623/16.05.2002.



Necesitatea modificării art.40 din Legea nr.10/1995 privind calitatea în construcţii este justificată de obligativitatea corelării cu alte acte normative apărute.



Astfel, din fondul constituit la dispoziţia Ministerului Lucrărilor Publice, Transporturilor şi Locuinţei se vor efectua cheltuieli pentru:



a) elaborarea reglementărilor tehnice şi alte cheltuieli aferente specifice domeniului;



b) executarea prin Compania Naţională de Investiţii a unor lucrări de intervenţie de primă urgenţă la construcţii vulnerabile.



În şedinţele din 11.09 şi 24.09.2002, membrii comisiei, în conformitate cu prevederile art.60 din Regulamentul Camerei Deputaţilor au dezbătut proiectul de lege şi au hotărât, cu majoritate de voturi şi o abţinere, avizarea favorabilă a proiectului de lege în forma adoptată de Senat şi respingerea amendamentului propus, prezentat în anexa la raport.



Ca urmare, comisia propune plenului aprobarea proiectului de lege.



La lucrările comisiei au fost prezenţi 23 deputaţi din totalul de 26 de membri ai comisiei.



Au participat invitaţi din partea Ministerului Lucrărilor Publice, Transporturilor şi Locuinţei: consilier Dan Banciu şi director general Ion Stănescu.

A M E N D A M E N T E    R E S P I N S E



În urma dezbaterilor, Comisia pentru industrii şi servicii a respins următorul amendament:

	Nr.

crt.
	Text iniţial
	Text propus

Autor


	Motivaţia

	0
	1
	2
	3

	1.
	Art.40 alin.(1) lit.b):
b) executarea prin Compania Naţională de Investiţii – C.N.I. – S.A. a unor lucrări de intervenţie în primă urgenţă la construcţii vulnerabile care prezintă pericol public, în vederea asigurării cerinţei de rezistenţă şi stabilitate, a prevenirii şi atenuării efectelor riscurilor naturale cauzate de cutremure
	Se elimină

Dep.Anca Boagiu – PD

Dep.Mircea Toader – pd


	Motivaţie susţinerii:

Este incorect ca o parte din sumele care trebuie virate către ISC să fie repartizate către CNI deoarece CNI, conform legii de înfiinţare are alte atribuţii şi are sursă proprie de finanţare (5% din totalul prestaţiilor).


	0
	1
	2
	3

	
	de pământ, inundaţii, alunecări de teren, tasări şi/sau prăbuşiri de teren şi, după caz, pentru expertizarea şi proiectarea lucrărilor necesare. Criteriile şi modul de alocare a sumelor se stabilesc prin norme metodologice elaborate de Ministerul Lucrărilor Publice, Transporturilor şi Locuinţei şi aprobate prin hotărâre a Guvernului.


	
	Motivaţia respingerii:

CNI va executa lucrări de intervenţie în primă urgenţă la construcţii vulnerabile şi care prezintă pericol public.




                                    PREŞEDINTE,                                                                           SECRETAR,

                                István Antal                                                                              Aurelia Vasile

RAPORTORI:






Dep.Ioan Bivolaru - PSD-SDU

Dep.Ioan Miclea - PRM






Dep.Aurelia Vasile - PSD-SDU

Dep.Dumitru Palade - PRM






Dep.Marin Anton - PNL


Dep.Robert Raduly - UDMR






Dep.Anca Boagiu - PD


Dep.Ion Rădoi - PSD-SDU






Dep.Cristian Buzea - PRM


Dep.Florentin Sandu - PSD-SDU






Dep.Aurel Daraban - PSD-SDU

Dep.Istvan Erdei - UDMR






Dep.Pavel Târpescu - PSD-SDU

Expert,

Silvia Vlăsceanu

